**Ziņojums par Ogres novada ilgtspējīgas attīstības stratēģijas 2021.-2034.gadam 1.0. redakcijas, Attīstības programmas 2021.-2027.gadam 1.0. redakcijas un Vides pārskata projekta turpmāko virzību**

Ogres novada ilgtspējīgas attīstības stratēģijas 2021.-2034.gadam (turpmāk – Stratēģija) izstrāde uzsākta, pamatojoties uz Ogres novada pašvaldības (turpmāk – Pašvaldība) domes 30.novembra lēmumu “Par jaunveidojamā Ogres novada ilgtspējīgas attīstības stratēģijas 2021.-2034.gadam izstrādes uzsākšanu”[[1]](#footnote-1). Saskaņā ar Pašvaldības domes 2021.gada 29.jūlija lēmumu “Par Ogres novada ilgtspējīgas attīstības stratēģijas 2021.-2034.gadam izstrādi”[[2]](#footnote-2) apstiprināts Stratēģijas izstrādes darba uzdevums jaunā redakcijā[[3]](#footnote-3).

Ogres novada attīstības programmas 2021.-2027.gadam (turpmāk – Attīstības programma) izstrāde uzsākta atbilstoši Pašvaldības domes 2020.gada 17.septembra lēmumam “Par jaunveidojamā Ogres novada attīstības programmas 2021.-2027.gadam izstrādes uzsākšanu”[[4]](#footnote-4). Saskaņā ar Pašvaldības domes 2021.gada 29.jūlija lēmumu “Par Ogres novada attīstības programmas 2021.-2027.gadam izstrādi”[[5]](#footnote-5) apstiprināts Attīstības programmas izstrādes darba uzdevums jaunā redakcijā[[6]](#footnote-6).

Saskaņā ar 2021.gada 12.februārī noslēgto līgumu Nr.5-2.1/2021-54 “Par jaunveidojamā Ogres novada Ilgtspējīgas attīstības stratēģijas 2021.-2034.gadam un Attīstības programmas 2021.-2027. gadam izstrādi” Stratēģijas un Attīstības programmas redakcijas izstrādāja sabiedrība ar ierobežotu atbildību (turpmāk – SIA) “Ķemers Business and Law Company”, reģistrācijas Nr.44103061476.

Atbilstoši Vides pārraudzības valsts biroja 2021.gada 11.augusta lēmumam Nr. 4-02/78 “Par stratēģiskā ietekmes uz vidi novērtējuma procedūras piemērošanu”[[7]](#footnote-7) Stratēģijai un Attīstības programmai piemērota stratēģiskā ietekmes uz vidi novērtējuma procedūra.

Saskaņā ar 2021.gada 17.augusta noslēgto līgumu Nr. 5-2.1/2021-586 Vides pārskata projektu izstrādāja SIA “FIRMA L4”.

Izvērtējot Stratēģijas 1.0.redakciju un Attīstības programmas 1.0.redakciju, secināms, ka šie dokumenti atbilst to izstrādes darba uzdevumiem, normatīvo aktu prasībām, nacionālā un reģionālā līmeņa attīstības plānošanas dokumentiem, to izstrādes ietvaros ievēroti Vides aizsardzības un reģionālās attīstības ministrijas „Metodiskie ieteikumi reģionāla un vietēja līmeņa ilgtspējīgas attīstības stratēģiju izstrādei un to vērtēšanas kārtībai” un „Metodiskie ieteikumi attīstības programmu izstrādei reģionālā un vietējā līmenī”, ievēroti institūciju nosacījumi.

Izvērtējot Vides pārskata projektu, var secināt, ka tas atbilst Ministru kabineta 2004.gada 23.marta noteikumu Nr.157 “Kārtība, kādā veicams ietekmes uz vidi stratēģiskais novērtējums” prasībām.

**Priekšlikums** – nodot Stratēģijas 1.0.redakciju, Attīstības programmas 1.0.redakciju un Vides pārskatu publiskajai apspriešanai un institūciju atzinumu saņemšanai.

*Pielikumā: ziņojums par institūciju nosacījumiem Ogres novada Ilgtspējīgās attīstības stratēģijas 2021.-2034. gadam un Ogres novada attīstības programmas 2021.-2027.gadam*

|  |  |
| --- | --- |
| Ogres novada pašvaldības centrālās administrācijas Attīstības un plānošanas nodaļas telpiskais plānotājs | Jevgēnijs Duboks |

PIELIKUMS

Ziņojums par institūciju nosacījumiem Ogres novada ilgtspējīgas attīstības stratēģijas 2021.-2034.gadam un Ogres novada attīstības programmas 2021.-2027.gadam izstrādei

|  |  |  |
| --- | --- | --- |
| **Institūcija**  | **Izvirzītie nosacījumi/informācija** | **Izvērtējums/piezīmes** |
| Vidzemes plānošanas reģions 08.10.2021. uz Nr. 2.3/621 Nr. 2-5.1/1340 | Izstrādājot Ogres novada ilgtspējīgas attīstības stratēģiju 2021.-2027.gadam (turpmāk –Stratēģija), aicina ievērot Vidzemes plānošanas reģiona (turpmāk – VPR) ilgtspējīgas attīstības stratēģijā (turpmāk – IAS) definētos stratēģiskos mērķus un prioritātes, kā arī definētās novada perspektīvās viedās specializācijas jomas un IAS iekļautās vadlīnijas, kas ir atrunātas 4. nodaļā “Telpiskās attīstības perspektīva”. | ņemts vērā |
| Informē, ka ņemot vērā reģiona teritorijas izmaiņas, saskaņā ar VPR Attīstības padomes lēmumu, ir uzsākta VPR IAS aktualizācija, kur, saskaņā ar apstiprināto darba uzdevumu, plānots integrēt gan Rīgas plānošanas reģiona ilgtspējīgas attīstības stratēģijā definētos telpiskos risinājumus, gan Ogres novada telpiskos risinājumus. | ņemts vērā |
| Izstrādājot Stratēģiju, aicina izvērtēt un ņemt vērā arī Rīgas metropoles areāla rīcības plānu. Saskaņā ar Rīgas metropoles areāla plānu Ogres novada teritorijas Ikšķiles un Ogres pilsētas ietilpst Rīgas metropoles areālā, savukārt pārējā novada teritorija ietilpst metropoles ārējā telpa. | ņemts vērā |
| Izstrādājot Stratēģiju un Ogres novada attīstības programmu 2021.-2027. (turpmāk – Attīstības programma), konkrēto izstrādes mērķu un tiem pakārtotā darba uzdevuma kontekstā, īpašu uzmanību aicina pievērst apdzīvojuma un publisko pakalpojumu plānošanai - vērtēt apdzīvojuma esošo struktūru un ievērot pēctecības principu – prioritāri attīstot esošās apdzīvotās vietas un plānojot jaunas attīstības teritorijas primāri izmantot esošo infrastruktūru un plānojot kopēju komunālo/tehnisko infrastruktūru un pieejamību. | ņemts vērā |
| Plānojot apdzīvoto vietu vai to daļu attīstību, jāievērtē vietas mērogam atbilstoša mobilitāte, kas balstās uz dabai draudzīgiem pārvietošanās veidiem. | ņemts vērā |
| Telpiskās attīstības perspektīvā lūdz attēlot ainaviski vērtīgās un citas īpašas teritorijas, nosakot vadlīnijas pašvaldības plānojumam to izmantošanā. | ņemts vērā |
| Apdzīvotu vietu attīstībā priekšroku dot iedzīvotāju skaita un apbūves blīvuma paaugstināšanai esošajās apdzīvotajās vietās. Jaunu mājokļu, sociālo un citu pakalpojumu objektu, darba vietu attīstīšanu pēc iespējas plānot esošajās apdzīvotajās vietās, izmantojot nepilnīgi izmantotās teritorijas, izvairoties no “zaļo” teritoriju apbūves | ņemts vērā |
| Apdzīvojuma struktūrā aicina saglabāt līdzsvaru starp mājokļu, darba vietu un pieejamo pakalpojumu daudzumu un daudzveidību, regulāri izvērtējot pilsētu/ciemu ietekmes zonās esošo mājokļu, darba vietu un pieejamo pakalpojumu kopumu un lietojumu | ņemts vērā |
| Attiecībā uz Transporta infrastruktūras un sasniedzamības attīstību, lūdz ievērtēt saistību ar kaimiņu teritorijām – kopīgi Rīgas – Pierīgas transporta risinājumi, salāgots starppilsētu sabiedriskā transporta grafiks ar pilsētas iekšējo sabiedrisko transportu, kā arī sasniedzamība no attālākiem lauku pagastiem uz novadu centriem pilnveide.  | ņemts vērā |
| Aicina ievērot VPR IAS vadlīnijas dabas un kultūrvēsturisko teritoriju attīstībai, telpiskās attīstības perspektīvā lūdzam attēlot ainaviski vērtīgās un citas īpašas teritorijas, nosakot vadlīnijas pašvaldības plānojumam to izmantošanā. | ņemts vērā |
| Ogres novadu šķērso divas ievērojamas upes – Daugavas un Ogres upe. Ūdens ir svarīga daļa no pilsētas attīstības, tam ir funkcionāls, estētisks un ekonomisks potenciāls, tāpēc aicina izmantot upju pieejamību, nodrošinot pēc iespējas vairāk atļautās aktivitātes. | ņemts vērā |
| Ogres novadam ir daudz ģeogrāfisku priekšnoteikumu, lai tas attīstītos ne tikai kā starp Latvijas nozīmes un Starptautiska mēroga transporta koridoriem pastāvoša teritorija, bet arī kā pievilcīga teritorija tūrisma attīstībai. Kā viens no priekšnosacījumiem veiksmīgai jaunveidojamā Ogres novada darbībai ir labāka un visiem pieejamas mobilitātes nodrošināšana no ārpus pilsētu apdzīvotajām vietām līdz novada centram un citiem ievērojamiem atpūtas objektiem, lai tiktu veicināts iekšējais tūrisms, kam ir būtisks nākotnes potenciāls. | ņemts vērā |
| Izstrādājot Ogres novada IAS, aicinām ņemt vērā aktuālās tendences un principus ilgtspējīgai teritoriju attīstībai, tostarp Eiropas Savienības “Zaļo kursu”, kas ierosināts kā jaunā Eiropas Savienības (ES) izaugsmes stratēģija, ar mērķi ES pārveidot par klimatneitrālu, taisnīgu un pārticīgu sabiedrību ar mūsdienīgu, resursefektīvu un konkurētspējīgu ekonomiku. Tādejādi aicina Stratēģijā ietvert stratēģiskos uzstādījumi novada attīstībai, paredzot tādu novada pašvaldības attīstību, kas veicina ES virzību uz klimatneitralitāti, vienlaikus nezaudējot starptautisko konkurētspēju. | ņemts vērā |
| definējot Ogres pilsētas funkcionālo teritoriju, lūdz ņemt vērā Vidzemes plānošanas sagatavotos priekšlikumus un definēto Ogres pilsētas funkcionālo teritoriju. | Stratēģijas un Attīstības programmas izstrādes laikā VPR Attīstības programma 2021.-2027. gadam, kurā noteiktas VPR teritorijā esošo pašvaldību pilsētu funkcionālās teritorijas (turpmāk – PFT) (t. sk. Ogres), vēl nebija apstiprināta, Vides aizsardzības un reģionālās attīstības ministrija nav izsniegusi atzinumu par šo dokumentu, tādējādi pastāv iespēja, ka PFT robežas var tikt koriģētas; ņemot vērā minēto, kā arī nolūkā nodrošināt dokumentu saskaņotību, Attīstības programmā PFT netiek noteikta. |
| Aicina pārskatīt izstrādes stadijā esošās Stratēģijas darbības termiņus, to saskaņojot gan ar Latvijas ilgtspējīgas attīstības stratēģijas 2030 darbības termiņu (2030. gads), gan VPR IAS 2030 darbības termiņu (2030. gads). | rekomendācija noraidīta, konstatējot neatbilstību hierarhiski augstākajiem dokumentiem vai plānošanas situācijai, tiks Ogres novada ilgtspējīgas attīstības stratēģijas aktualizācija neatkarīgi no noteiktā darbības termiņa.  |
| Rīgas plānošanas reģionsRīgā 17.03.2021. Nr. 8.1.2/2021/86/NUz 17.02.2021. Nr. 2-5.1/371 | Izstrādājot novada IAS un AP, konkrēto izstrādes mērķu un tiem pakārtotā darba uzdevuma kontekstā, īpaši ievērot šādas RPR apdzīvojuma plānošanas vispārējās vadlīnijas, tādejādi ņemot vērā ne vien definētās vadlīnijas *Pierīgā, bet arī Lauku telpā* :[1] izvērtēt apdzīvojuma esošo struktūru un ievērot pēctecības principu – prioritāri attīstot un restrukturizējot esošās apdzīvotās vietas, piemēram, Ogres, Ikšķiles, Ķeguma un Lielvārdes pilsētas un 16 pagastu ciemu vai esošās blīvi apdzīvoto vietu teritorijas;[2] pilnveidojot apbūves noteikumu sadaļas, īpašu uzmanību pievērst ilgtspējīgas attīstības principu īstenošanai – ņemt vērā vietu sociālos, ekoloģiskos faktorus, novietojumu, resursu ietilpību, paredzamos vietu attīstības scenārijus. Ievērot taupīgu resursu izmantošanu, veidojot racionālus, energoefektīvus infrastruktūras risinājumus, maksimāli izmantojot bezatkritumu, atkārtotas izmantošanas, zaļās un citas videi un cilvēkam draudzīgas tehnoloģijas;[3] veidojot jaunas apdzīvotas vietas, attīstot esošo apdzīvotu vietu infrastruktūru, jāveido komplekss, Ogres novada IAS atbilstošs, teritorijas plānojums, paredzot telpas dzīvotnei, publiskajai infrastruktūrai, darba vietām, rekreācijai, sabiedriskajam transportam, nodrošinot ar apdzīvotai vietai atbilstošu pakalpojumu un tehnisko infrastruktūru; | ņemts vērā |
|  [4] plānojot apdzīvoto vietu vai to daļu attīstību, jāievērtē vietas mērogam atbilstoša mobilitāte, kas balstās uz kājām gājēju, velotransporta, sabiedriskā transporta prioritāti; | nav attiecināms, piemērojams teritorijas plānojuma/lokālplānojuma izstrādes ietvaros |
| [5] apdzīvotu vietu attīstībā priekšroku dot iedzīvotāju skaita un apbūves blīvuma paaugstināšanai esošajās apdzīvotajās vietās. Jaunu mājokļu, sociālo un citu pakalpojumu objektu, darba vietu attīstīšanu pēc iespējas plānot esošajās apdzīvotajās vietās, izmantojot nepilnīgi izmantotās teritorijas, izvairoties no “zaļo” teritoriju apbūves;[6] apdzīvojuma sistēmā saglabāt līdzsvaru starp teritorijā izvietoto mājokļu, darba vietu un pieejamo pakalpojumu daudzumu un daudzveidību, regulāri izvērtējot pilsētu/ciemu ietekmes zonās esošo mājokļu, darba vietu un pieejamo pakalpojumu kopumu un lietojumu;[7] ievērot rekomendētās Mobilitātes vadlīnijas – gan vispārējās, gan specializētās – konkrēti *Pierīgas un lauku telpām* (22.-24.lpp), kur teritoriju attīstības plānošanas procesā jāizskata funkcionāli vitāli svarīgie jautājumi, kuros ir liela saistība ar kaimiņu teritorijām: vienoti Rīgas – Pierīgas transporta risinājumi, salāgots starppilsētu sabiedriskā transporta grafiks ar pilsētas iekšējo sabiedrisko transportu, kā arī jāpilnveido sasniedzamība no attālākiem lauku pagastiem uz novadu centriem;[8] izvērtēt un ņemt vērā visas attiecīgās vadlīnijas (RPR Stratēģija: 24.-28.lpp)., kā arī mobilitātes prasības sakarā ar ikdienas svārstmigrāciju, kas veidojas īpaši dienas rīta un vakara stundās virzienā uz galvaspilsētu;[9] aicina izmantot upju pieejamību, nodrošinot pēc iespējas vairāk atļautās aktivitātes.[10] veiksmīgai jaunveidojamā Ogres novada darbībai ir labāka un visiem pieejamas mobilitātes nodrošināšana no ārpus pilsētu apdzīvotajām vietām līdz novada centram un citiem ievērojamiem atpūtas objektiem, lai tiktu veicināts iekšējais tūrisms, kam ir augsts nākotnes potenciāls.[11] jaunā Ogres novada IAS jāietver stratēģiskie uzstādījumi novada kvalitatīvas dzīves vides, resursu efektīvas un konkurētspējīgas ekonomikas attīstībai, paredzot tādu novada pašvaldības attīstību, kas veicina ES virzību uz klimatneitralitāti, vienlaikus nezaudējot starptautisko konkurētspēju. | ņemts vērā  |
| Aizsardzības ministrijaRīgā, 16.03.2021., Nr. MV-N/646 | Aizsardzības ministrija informē, ka:[1] ņemot vērā drošības vides izmaiņas, lai stiprinātu valsts aizsardzības spējas, tajā skaitā reaģēšanas spējas, Ministrija veic esošo militāro objektu paplašināšanu un jaunu militāro objektu izveidi. Militārās infrastruktūras izveidei Ministrija pārņem valdījumā zemes vienības no Zemkopības ministrijas/AS “Latvijas Valsts meži”, pašvaldībām un privātpersonām. Ministrijas valdījumā pārņemtās zemes vienības pašvaldību teritorijas plānojumos galvenokārt ir noteiktas kā mežu teritorijas, atsevišķos gadījumos – lauksaimniecības teritorijas; | pieņemts zināšanai |
| [2] 2020. gada 16. oktobrī stājās spēkā grozījumi Ministru kabineta 2013. gada 30. aprīļa noteikumos Nr. 240 “Vispārīgie teritorijas plānošanas, izmantošanas un apbūves noteikumi”, saskaņā ar kuriem (noteikumu 53.1.4., 56.4.9. punkts) pašvaldību teritorijas plānojumos funkcionālajām zonām “Mežu teritorija (M)” un “Lauksaimniecības teritorija (L)” ir papildināti atļautie papildizmantošanas veidi ar aizsardzības un drošības iestāžu apbūvi. Ņemot vērā minēto, lūdzam pašvaldības: | pieņemts zināšanai |
| a.izstrādājot teritorijas plānojumus vai teritorijas plānojumu grozījumus, funkcionālajās zonās “Mežu teritorija (M)” un “Lauksaimniecības teritorija (L)” noteikt papildizmantošanas veidu – aizsardzības un drošības iestāžu apbūve;  | nav attiecināms, risināms teritorijas plānojuma/lokālplānojuma izstrādes ietvaros |
| b.izstrādājot ilgtspējīgas attīstības stratēģijas, telpiskās attīstības perspektīvās noteiktajās teritoriju attīstības vadlīnijās paredzēt lauksaimniecības un mežsaimniecības teritoriju izmantošanu valsts aizsardzības militāro objektu izveidei un attīstībai; | pieņemts zināšanai, risināms teritorijas plānojuma/lokālplānojuma izstrādes ietvaros |
| [3] ievērojot, ka normatīvajos aktos (piem., Aizsargjoslu likums, Ministru kabineta 2009. gada 10. novembra noteikumi Nr. 1312 “Noteikumi par darbību ierobežojumiem aizsargjoslās ap valsts aizsardzības objektiem”, Ministru kabineta 2015. gada 29. septembra noteikumi Nr. 542 “Kārtība, kādā pieprasa un saņem Aizsardzības ministrijas atļauju būvēt, ierīkot un izvietot konkrētu militāro lidlauku un militārās aviācijas poligonu darbības drošībai potenciāli bīstamus objektus un veic to uzskaiti”) ir noteikti ierobežojumi teritorijas izmantošanai, lūdzam pašvaldības, izstrādājot teritorijas plānojumus vai teritorijas plānojumu grozījumus, ne tikai attēlot attiecīgās aizsargjoslas, bet arī teritorijas izmantošanas un apbūves noteikumos vai paskaidrojuma rakstā norādīt, ka teritorijas izmantošanā pastāv ierobežojumi atbilstoši attiecīgās jomas normatīvajiem aktiem; | nav attiecināms, risināms teritorijas plānojuma/lokālplānojuma izstrādes ietvaros |
| [4] Aizsardzības ministrija ir līdzatbildīga Latvijas Nacionālā attīstības plānā 2021.-2027. gadam izvirzītā rīcības virziena “Drošība” mērķa sasniegšanā – veicināt visaptverošu valsts aizsardzību, kas balstīta uz iedzīvotāju un valsts institūciju savstarpējo uzticēšanos un partnerību, kā arī visas sabiedrības gatavību pārvarēt jebkādu apdraudējumu. Minētais rīcības virziens [433] ietver jautājumus, kas skar apdraudējuma situācijas, personu un sabiedrības fizisko drošību, t.sk. civilo aizsardzību un kritisko funkciju darbības nodrošināšanu, kā arī gatavību pretoties ārējam apdraudējumam un aizstāvēt valsti, nepieciešamības gadījumā brīvprātīgi iesaistoties apdraudējuma situācijas pārvarēšanā, īstenojot visaptverošu valsts aizsardzību. | nav attiecināms  |
| Dabas aizsardzības pārvaldes Vidzemes reģionālā administrācija22.02.2021 Nr.4.8/1030/2021-N25.01.2021. Nr. 2-5.1/190 | Dabas aizsardzības pārvaldes Vidzemes reģionālās administrācijas ieskatā Stratēģijai un Attīstības programmai stratēģiskais ietekmes uz vidi novērtējums nav nepieciešams. | pieņemts zināšanai |
| Veselības inspekcijaNr. 4.5.-1./2046/Uz 25.01.2021., Nr.2-5.1/189 | Veselības inspekcija uzskata, ka Stratēģijai un Attīstības programmai stratēģiskā ietekmes uz vidi novērtējuma procedūra nav piemērojama, būtu lietderīgāk to piemērot jaunajam teritorijas plānojumam.  | pieņemts zināšanai |
| Valsts vides dienesta Lielrīgas reģionālā vides pārvalde22.02.2021 Nr.11.2/1222/RI/2021Uz 25.01.2021.Nr. 2-5.1/188 | Ņemot vērā labas pārvaldības prakses un lietderības apsvērumus, Valsts vides dienesta Lielrīgas reģionālā vides pārvalde rekomendē stratēģiskā novērtējuma izstrādi apvienot vienā dokumentā – gan Stratēģijai, gan Attīstības programmai.  | pieņemts zināšanai |
| Aizkraukles novada pašvaldībaDatums skatāms laika zīmogā Nr. 7.4-2/1/21/109 Uz 16.02.2021. Nr. 2-5.1/373 | Bij. Aizkraukles novada pašvaldība ierosināja kopīgi risināt jautājumus (realizēt projektus) tajās teritorijās, kas ir kopīgas abiem novadiem – īpaši aizsargājamo dabas teritoriju apsaimniekošanā, Daugavas piekrastes infrastruktūras sakārtošanā, velo infrastruktūras attīstībā. | ņemts vērā |
| Ērgļu novada pašvaldība05.03.2021. Nr. ĒNP/2021/8-02/158/NUz 16.02.2021. Nr. 2-5.1/375 | Ērgļu novada pašvaldība nosaka: * paredzēt arī turpmāku Ogres novada un Ērgļu novada sadarbību tūrisma maršrutu izveidē (velomaršruti, pastaigu takas, laivu braucieni pa Ogres upi, utt.);
* veidot dialogus un sadarbību sociālajos, izglītības, kultūras, tūrisma, infrastruktūras attīstības, dabas aizsardzības jautājumos;
* veidot sadarbību projekta “Zaļais ceļš” jautājumos;
* ņemt vērā, ka Mazozolu pagastā atrodas mikrolieguma īpaši aizsargājamai putnu sugai – mednim Nr.543 buferjosla. Pats mikroliegums atrodas Ērgļu novada Ērgļu pagastā;

turpināt uzturēt pieejamību Ogres novada un Ērgļu novada kopīgajam tūrisma objektam “Velna grava”/”Velna klēpis”, kas atrodas starp Mazozolu Spiļvām un Ērgļu Spēliņiem. | ņemts vērā |
| Jaunjelgavas novada pašvaldība19.03.2021. Uz 17.02.2021. Nr. 2-5.1/378 | Bij. Jaunjelgavas novada pašvaldība saskata sadarbību Daugavas potenciāla izmantošanas, tūrisma, uzņēmējdarbības, ceļu infrastruktūras attīstībā. | ņemts vērā |
| Kokneses novada pašvaldībaNr. 5-10/21/114 -NUz 16.02.2021. Nr. 2-5.1/367 | Bij. Kokneses novada pašvaldība ierosina iekļaut kopīgus sadarbības projektus/pasākumus:1 ūdens tūrisma attīstība Daugavas upes baseinā - ūdens maršruti ar atpūtas vietām un laivu piestātnēm, upju krastmalu stiprināšana, tūrisma attīstībai nepieciešamās infrastruktūras (WC, kamparu novietnes u.tml.) izbūve.2. kultūras mantojuma saglabāšanā un attīstībā, kopīgu tūrisma maršrutu izstrādē;3.velo tūrisma attīstība – veloceliņa izbūve no Ogres (Ogres zilie kalni) līdz Koknesei (Likteņdārzam), gar valsts nozīmes A6 autoceļu Rīga – Daugavpils). | ņemts vērā |
| Ķekavas novada pašvaldībaDatums skatāms laika zīmogā, Nr. 1-7.1/21/666Uz 17.02.2021. Nr. 1-6.1/21/730 | Ņemot vērā Ķekavas novada Ilgtspējīgas attīstības stratēģijā līdz 2030 gadam definētās kopīgās intereses un līdzšinējās sadarbības jomas ar kaimiņu pašvaldībām, bij. Ķekavas novada pašvaldība aicina jaunveidojamā Ogres novada ilgtspējīgas attīstības stratēģijas 2021.-2034.gadam un Ogres novada attīstības programmas 2021.-2027.gadam izstrādes ietvaros paredzēt sadarbības virzienus un modeļus dažādās jomās, tostarp ES struktūrfondu apguvē. | ņemts vērā |
| Baldones novada pašvaldība22.03.2021. Nr. BND/2021/1-4e/281-NUz 17.02.2021 Nr. 2-5.1/374 | Bij. Baldones novada pašvaldība neizvirza īpašus nosacījumus.  | nosacījumi nav izvirzīti  |
| Mālpils novada pašvaldība2021. gada 25. februārisNr. 3-06.1/21/110-N | Bij. Mālpils novada pašvaldība neizvirza specifiskas prasības.  |  |
| Salaspils novada pašvaldība11.03.2021. Nr.ADM/1-18.2/21/543Uz 17.02.2021 Nr. 2-5.1/376 | Bij. Salaspils novada pašvaldība sniedz šādus priekšlikumus Ogres novada ilgtspējīgas attīstības stratēģijas 2021.-2034.gadam, kā arī Ogres novada attīstības programmas 2021.-2027.gadam izstrādei:1. teritorijas attīstībā un plānošanā:-izvērtēt vietējo autoceļu attīstības iespējas, kas saistītas ar Autoceļa Tīnūži – Koknese (P80) pagarinājuma, jeb E22 Austrumu ievada Rīgā, izbūvi;-pievērst vērību apdzīvotības struktūras un dabas teritoriju mijiedarbībai, ievērojot dabas procesu mainīgo raksturu un ņemot vērā ne tikai plūdu varbūtību 1x10 gados, bet arī to iespējamību 1x100 gados, kā klimata izmaiņu rezultātu.2.tūrismā:-izvērtēt iespēju sadarbībai Salaspils un Ogres novada tūrisma pakalpojumu veicināšanā un popularizēšanā (jaunu un vienotu tūrisma produktu ieviešana starpnovadu sadarbības rezultātā).3.vides aizsardzībā:-paredzēt Salaspils un Ogres novadu sadarbību jauna reģionālā atkritumu apsaimniekošanas plāna izstrādē, kas, atbilstoši Atkritumu apsaimniekošanas valsts plānam 2021.-2028. gadam, ir jāizstrādā un jāakceptē līdz 2022. gada 31. decembrim, jo abas pašvaldības ietilpst vienā atkritumu apsaimniekošanas reģionā (Pierīgas);-izvērtēt iespēju sadarbībai attiecībā uz aprites ekonomikas principu ieviešanu. | ņemts vērā |
| Vecumnieku novada pašvaldībaUz 16.02.2021. Nr.2-5.1/377 | Bij. Vecumnieku novada pašvaldība informē, ka vēlams iestrādāt Vecumnieku novada pašvaldības ieceres, kas minētas Vecumnieku novada attīstības programmā 2020.-2026.gadam un Vecumnieku novada ilgtspējīgas attīstības stratēģijā 2013.-2028.gadam, kas varētu būt saistošas abiem novadiem un varētu tikt īstenotas kopprojektu un/vai citas sadarbības formu veidā:[1] kopīgu novadu tūrisma piedāvājumu (apskates objekti, aktīvā atpūta, mājražotāji/amatnieki, velomaršruti, u.c.) izstrāde;[2] publisko ūdeņu pārvaldības praktiskās aktivitātes vides aizsardzības un publisko resursu pieejamības nodrošināšanai (upes gultnes un krastu tīrīšana, publiskās infrastruktūras izveide/uzlabošana tūrisma un rekreācijas vajadzībām);[3] sadarbības aktivitātes un pasākumi uzņēmējdarbības un vides aizsardzības procesu veicināšanai.[4]sadarbības veidošana kopīgu drošības pasākumu ieviešanā, saistība ar Lietuvas Republikas.[5] telpiskās attīstības perspektīvas – efektīvas un kvalitatīvas transporta sistēmas veidošana.  | Ņemts vērā |

|  |  |
| --- | --- |
| Ogres novada pašvaldības centrālās administrācijas Attīstības un plānošanas nodaļas telpiskais plānotājs  |  Jevgēnijs Duboks |

1. <https://tapis.gov.lv/tapis/lv/downloads/109579>; <https://tapis.gov.lv/tapis/lv/downloads/121265>; https://tapis.gov.lv/tapis/lv/downloads/121266 [↑](#footnote-ref-1)
2. <https://tapis.gov.lv/tapis/lv/downloads/121264>; [↑](#footnote-ref-2)
3. <https://tapis.gov.lv/tapis/lv/downloads/121262>; <https://tapis.gov.lv/tapis/lv/downloads/121263> [↑](#footnote-ref-3)
4. <https://tapis.gov.lv/tapis/lv/downloads/105516>; <https://tapis.gov.lv/tapis/lv/downloads/105517>; <https://tapis.gov.lv/tapis/lv/downloads/105518> [↑](#footnote-ref-4)
5. https://tapis.gov.lv/tapis/lv/downloads/121261 [↑](#footnote-ref-5)
6. <https://tapis.gov.lv/tapis/lv/downloads/121262>; <https://tapis.gov.lv/tapis/lv/downloads/121263> [↑](#footnote-ref-6)
7. <https://tapis.gov.lv/tapis/lv/downloads/121212> [↑](#footnote-ref-7)